Document ID: 32001D0538

KOMISJONI OTSUS,
16. juuli 2001,
millega muudetakse otsust 93/402/EMÜ loomatervishoiu nõuete ja veterinaarsertifikaatide kohta värske liha impordil Lõuna-Ameerika riikidest võtmaks arvesse loomade tervislikku seisundit Uruguays
(teatavaks tehtud numbri K(2001) 2205 all)
(2001/538/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, lammaste ja kitsede ning sigade, värske liha ja lihatoodete impordil kolmandatest riikidest,1 viimati muudetud direktiiviga 97/79/EÜ,2 eriti selle artikleid 14 ja 22,
ning arvestades järgmist:
(1) Loomatervishoiu tingimused ja veterinaarsertifikaadid värske liha impordiks Argentinast, Brasiiliast, Tšiilist, Colombiast, Paraguayst ja Uruguayst on sätestatud komisjoni otsusega 93/402/EMÜ,3 viimati muudetud otsusega 2001/537/EÜ4.
(2) Pärast 23. aprilli 2001 on Uruguays täheldatud suu- ja sõrataudi puhanguid ning kasutusele on võetud veiste suu- ja sõrataudivastase vaktsineerimise programm.
(3) Komisjon peatas otsusega 2001/388/EÜ5 suu- ja sõrataudile vastuvõtlike liikide kõigi värske liha kategooriate impordi ühendusse.
(4) 25.-29. juunini 2001 käis komisjoni delegatsioon tutvumisreisil, et kontrollida epidemioloogilist olukorda seoses suu- ja sõrataudi ning nende tõrjemeetmetega.
(5) Kõnealuse tutvumisreisi käigus avastatu on murettekitav seoses teatavate tõrjemeetmetega, mida Uruguays praeguse suu- ja sõrataudi puhul kasutatakse, seda eelkõige haigusjuhtude arvu, loomade liikumise kontrollimise ja liha valmistamise protsessi osas.
(6) Uruguay pädevad veterinaarasutused tegelevad nende probleemidega ning seepärast tuleb pikendada suu- ja sõrataudile vastuvõtlike liikide kõigi värske liha kategooriate ühendusse importimise keeldu vastavalt otsusele 2001/388/EÜ vähemalt seni, kuni vajakajäägid on likvideeritud ja haigusolukord stabiliseerunud.
(7) Imporditingimuste selgemaksmuutmiseks tuleb otsus 2001/537/EÜ tühistada ja otsust 93/402/EMÜ vastavalt muuta.
(8) Käesolev otsus vaadatakse läbi olukorra arengut silmas pidades.
(9) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 93/402/EMÜ II lisa asendatakse käesoleva otsuse lisaga.
Artikkel 2
Otsus 2001/537/EÜ tunnistatakse kehtetuks.
Artikkel 3
Käesolevat otsust kohaldatakse alates 16. juulist 2001.
Artikkel 4
Käesolev otsus on adresseeritud liikmesriikidele.
Brüssel, 16. juuli 2001

Labels: 17
0
3
6
18